**Aceste vechi și valoroase felinare!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aceste vechi și valoroase felinare!

...

Vechi felinare aduc lumină-n lume,

De prin alte vremuri printre noi rămase,

Lumea se hrănește cu opere postume,

Cu cât mai vechi cu-atât mai valoroase!

...

Romantismul astăzi, de pare desuet,

E doar neînțeles de multa nesimțire

Ce-aduce modernismul în fiece poet,

Ce scrie pentru-o lume seacă de iubire!

...

O, și câți scriu astăzi crezându-se poeți,

Dar plină-i poezia de-atâta uscăciune,

Că pare o pârloagă cuprinsă de scaieți,

Așa scriu ”poetry” ce n-au nimic a spune!

...

Că poezia este gingașă ca o floare

Ce-mprăștie în juru-i un delicat parfum,

În vremurile astea, cine mai știe oare,

Cu toată măzgăleala care se scrie-acum?

...

Încet, încet dar sigur, poezia moare,

Iar tot ce e frumos, va muri în lume,

Dar vor rămâne-aceste opere postume,

Aceste vechi și valoroase felinare!